Državni vrh, predsjednik države Ivo Josipović, predsjednik Sabora Josip Leko i predsjednik Vlade Zoran Milanović položili su jutros vijence kod Zida boli, Grobnice narodnih heroja, Središnjeg križa i na grobu prvog hrvatskog predsjednika dr. Franje Tuđmana na Mirogoju povodom Dana državnosti.

- Danas se sjećamo uspjeha i problema, svih koji su stradali i doprinijeli slobodi da uživamo u demokraciji. Pred nama su ozbiljne reforme i upravo ohrabren poviješću siguran sam da nas čekaju bolja vremena - kazao je predsjednik Josipović. Premijer je kazao da se danas prije svega treba sjetiti poginulih i vremena kada je trebalo donositi krupne odluke. - Moramo se mijenjati na bolje. Hrvatska država seže do sedmog stoljeća. Povijest nije statična, moramo se mijenjati, donositi odluke, uvijek imamo nove izazove - kazao je Milanović.

Predsjednik Sabora Leko kazao je da Hrvatska ima dobre temelje za bolju budućnost . S državnim vrhom vijence je položio i zagrebački gradonačelnik Milan Bandić kojemu, za razliku od Josipovića i Leke, premijer nije pružio ruku i pozdravio ga.

>> Premijer Milanović čestitao Dan državnosti

>> Predsjednik Josipović čestitao građanima Dan državnosti

>> Kako obilježavate Dan državnosti? Šaljite nam fotografije!

Foto: Luka Stanzl/Pixsell